CELEX: 32015R1919
Language: lt
Date: 2015-10-26 00:00:00
Title: 2015 m. spalio 26 d. Tarybos reglamentas (ES) 2015/1919, kuriuo iš dalies keičiamas Reglamentas (EB) Nr. 314/2004 dėl tam tikrų ribojančių priemonių Zimbabvei

27.10.2015   
            
            
               LT
            
            
               Europos Sąjungos oficialusis leidinys
            
            
               L 281/1
            
         TARYBOS REGLAMENTAS (ES) 2015/1919
   2015 m. spalio 26 d.
   kuriuo iš dalies keičiamas Reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   kadangi:
   
               (1)
            
            
               Tarybos reglamentu (EB) Nr. 314/2004 (1) įgyvendinamos kelios Tarybos sprendime 2011/101/BUSP (2) numatytos priemonės, įskaitant tam tikrų fizinių ar juridinių asmenų, subjektų ir organizacijų lėšų ir ekonominių išteklių įšaldymą;
            
         
               (2)
            
            
               2015 m. spalio 26 d. Taryba priėmė Sprendimą (BUSP) 2015/1924 (3), kuriuo iš Sprendimo 2011/101/BUSP I ir II priedų išbraukiamas vienas miręs asmuo;
            
         
               (3)
            
            
               ta priemonė patenka į Sutarties taikymo sritį, todėl jai įgyvendinti būtina imtis reguliavimo veiksmų Sąjungos lygmeniu, visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (4)
            
            
               2015 m. spalio 26 d. Komisija priėmė Įgyvendinimo reglamentą (ES) 2015/1921 (4), kuriuo iš Reglamento (EB) Nr. 314/2004 III priedo išbraukiamas vienas miręs asmuo;
            
         
               (5)
            
            
               todėl Reglamento (EB) Nr. 314/2004 IV priedas turėtų būti atitinkamai iš dalies pakeistas;
            
         
               (6)
            
            
               be to, siekiant laikytis asmens duomenų apsaugos reikalavimų, tikslinga nustatyti naują nuostatą;
            
         
               (7)
            
            
               siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti kitą dieną po jo paskelbimo,
            
         PRIĖMĖ ŠĮ REGLAMENTĄ:
   1 straipsnis
   Reglamente (EB) Nr. 314/2004 įterpiamas šis straipsnis:
   
      „11a straipsnis
      1.   III priede pateikiami atitinkamų fizinių ar juridinių asmenų, subjektų ar organizacijų įtraukimo į sąrašą motyvai.
      2.   III priede pateikiama informacija, jei jos turima, būtina atitinkamų fizinių ar juridinių asmenų, subjektų arba organizacijų tapatybei nustatyti. Teikiant informaciją apie fizinius asmenis, gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, bei pareigos ar profesija. Teikiant informaciją apie juridinius asmenis, subjektus arba organizacijas, gali būti nurodomi pavadinimai, registracijos vieta ir data, registracijos numeris ir veiklos vykdymo vieta.“
   
   2 straipsnis
   Reglamento (EB) Nr. 314/2004 IV priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2015 m. spalio 26 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  2004 m. vasario 19 d. Tarybos reglamentas (EB) Nr. 314/2004 dėl tam tikrų ribojančių priemonių Zimbabvei (OL L 55, 2004 2 24, p. 1).
   
      (2)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
   
      (3)  2015 m. spalio 26 d. Tarybos sprendimas (BUSP) 2015/1924, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei (žr. šio Oficialiojo leidinio p. 10).
   
      (4)  2015 m. spalio 26 d. Komisijos įgyvendinimo reglamentas (ES) 2015/1921, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei (žr. šio Oficialiojo leidinio p. 5).
   
      PRIEDAS
      Reglamento (EB) Nr. 314/2004 IV priede iš skirsnio „I. Asmenys“ išbraukiamas įrašas apie šį fizinį asmenį:
      I.   Asmenys
      
                   
               
               
                  Vardas, pavardė (ir kiti vardai)
               
            
                  44.
               
               
                  MIDZI, Amos Bernard (Mugenva)